[{"text_idx": "#000001", "text": "Gyda diffyg toiledau cyhoeddus, bydd llawer o bobl hy\u0302n yng Nghymru yn teimlo eu bod wedi\u2019u heithrio yn ystod penwythnos gw\u0302yl y banc, meddai\u2019r Comisiynydd"}, {"text_idx": "#000002", "text": "Y Comisiynydd wedi dweud y bydd prinder toiledau cyhoeddus yn gwneud i lawer o bobl hy\u0302n yng Nghymru deimlo wedi\u2019u heithrio dros w\u0302yl y banc, ac y bydd eraill yn peryglu eu hiechyd o bosib drwy beidio ag yfed digon er mwyn lleihau\u2019r angen i ddefnyddio\u2019r toiled."}, {"text_idx": "#000004", "text": "Ond gall gwneud pethau fel hyn fod yn anodd neu hyd yn oed yn amhosibl i lawer o bobl hy\u0302n oherwydd diffyg toiledau cyhoeddus. Mae bron i ddwy ran o dair o bobl 60 oed a hy\u0302n yng Nghymru yn ei chael yn anodd cael mynediad at doiledau cyhoeddus, yn o\u0302l canfyddiadau arolwg a gynhaliwyd gan Gomisiynydd Pobl Hy\u0302n Cymru.1"}, {"text_idx": "#000005", "text": "Mae ymchwil2 yn dangos bod pryderon ynghylch cael mynediad at doiledau cyhoeddus yn gallu rhwystro pobl rhag gadael eu cartrefi, yn enwedig y rheini sydd a\u0302 chyflyrau sy\u2019n achosi iddyn nhw ddefnyddio\u2019r toiledau\u2019n amlach, sy\u2019n fwy tebygol o effeithio arnom wrth i ni fynd yn hy\u0302n."}, {"text_idx": "#000006", "text": "Yr hyn sy\u2019n peri mwy fyth o bryder yw\u2019r ffaith y gallai pobl hy\u0302n hefyd fod yn peryglu eu hiechyd oherwydd diffyg toiledau cyhoeddus, gydag ymchwil yn awgrymu hefyd fod dros hanner y bobl yn yfed llai o ddw\u0302r yn fwriadol i leihau\u2019r angen i ddefnyddio\u2019r toiled.3"}, {"text_idx": "#000010", "text": "\u201cMae pob un ohonom wedi profi\u2019r teimlad anesmwyth o fod angen y toiled ond methu dod o hyd i un. Mae canfyddiadau fy arolwg yn tynnu sylw at faint o broblem y gall hyn fod i bobl hy\u0302n yng Nghymru."}, {"text_idx": "#000011", "text": "\u201cMae pobl hy\u0302n yn dweud wrthyf yn rheolaidd y gall diffyg toiledau cyhoeddus yn eu hardal fod yn ddigon iddyn nhw beidio a\u0302 mynd allan neu hyd yn oed eu hatal rhag mynd allan a gwneud y pethau sy\u2019n bwysig iddyn nhw. Mae hyn yn gwneud i bobl deimlo eu bod yn cael eu heithrio a gwneud iddyn nhw deimlo\u2019n \u2018gaeth\u2019 yn eu cartrefi, rhywbeth sy\u2019n cael ei adlewyrchu mewn ymchwil ehangach."}, {"text_idx": "#000013", "text": "\u201cYn bwysicach fyth, gall diffyg toiledau cyhoeddus gael effaith sylweddol ar iechyd pobl hy\u0302n, gan effeithio ar amrywiaeth o gyflyrau meddygol ac, mewn llawer o achosion, gorfodi pobl i roi eu hiechyd mewn perygl drwy yfed llai o ddw\u0302r yn fwriadol er mwyn osgoi\u2019r angen i ddefnyddio\u2019r toiled."}, {"text_idx": "#000020", "text": "\u201cGan fod y rhan fwyaf o siopau adran a\u2019u cyfleusterau wedi cau, mae llawer o bensiynwyr yn amharod i ymweld a\u0302 chanol trefi erbyn hyn fel roedden nhw\u2019n arfer ei wneud. Mae map Toiledau Cenedlaethol ar gael ond dim ond ar-lein, ac mae hyn yn ynysu\u2019r rheini sydd wedi\u2019u hallga\u0301u\u2019n ddigidol, ac mae hyn dros hanner y pensiynwyr yng Nghymru.\u201d"}]